Arnoldo Iguarán

Arnoldo Iguarán (født 18. januar 1957 i Riohacha i La Guajira, nordøst i Colombia) er en tidligere colombiansk fotballspiller som var tidenes toppscorer for det colombianske landslaget.

Iguarán både begynte og avsluttet sin karriere som fotballspiller i den colombianske klubben Cucuta Deportivo. Iguarán tilbrakte også tolv år i klubben Millonarios som vant den colombianske ligaen to ganger, i 1987 og 1988, og Iguarán blir fremdeles regnet som en av de beste fotballspillerne i hele denne klubbens historie. Iguarán blir også regnet som en av de beste og mest talentfulle spillerne noensinne som har spilt på det colombianske nasjonale fotballaget for herrer, der han holdt rekorden for mest scoringer med tjuefem mål fordelt på 68 landskamper mellom 1979 og 1993.

En av de mest minneverdige seirene Iguarán fikk mens han spilte for det colombianske landslaget var i Copa América i 1991, der  slo  2-0. Det første målet ble scoret av Antony De Ávila, og det andre målet ble scoret av den Arnoldo Iguarán selv, i det 66. minutt av kampen. Etter at han la opp som fotballspiller ble et akademi for fremtidige fotballspillere grunnlagt til hans ære. Avdukningen ble gjort av hans bror, Camilo Iguarán.

 Referanser 

 Eksterne lenker 


Kategori:Colombianske fotballspillere
Kategori:Spillere i Fotball-VM 1990
Kategori:Spillere i Copa América 1989
Kategori:Fotballspillere for Cúcuta Deportivo
Kategori:Fotballspillere for Millonarios FC
Kategori:Fotballspillere for Deportes Tolima
Kategori:Fotballspillere for Santa Fe Corporación Deportiva
Kategori:Fotballspillere for Junior de Barranquilla
Kategori:Fotballspillere for Deportivo Táchira
Kategori:Personer fra departementet La Guajira
Kategori:Fødsler i 1957